Ma ei kuula kunagi targemate nõuandeid. Juba lapsest saati on räägitud, et kevadilmad on salakavalad ja kuigi arvad, et võid t-särgi väel juba väljas laiata, võid hoobi vastu pead saada. Nii minagi. Mõned tarkused, mida vanemad ja muud kasvatustegelased mulle on aastaid pähe tagunud,  lihtsalt ununevad. Selle tulemusena olen juba teist päeva haige. Palavik, kerge köha, nohu. Tüütu. Kuna mu päevad mööduvad nüüd mõnda aega nelja seina vahel, siis on internetis kolamine intensiivsem kui muidu. Veerand tundi tagasi juhtusin Popop'i blogist klikkama just sellele videole, mis siin üleval. Haige inimese pani naeratama. Ehk paneb teid ka.